**SÄÄDÖSHANKEPÄÄTÖS**

|  |  |  |
| --- | --- | --- |
| **Hankkeen nimi** | Hallituksen esitys eduskunnalle maantielaiksi | |
| **Hankkeen numero** | LVM038:00/2016 | |
| **Vastuuyksikkö** | Verkko-osasto/ Toimintavarmuusyksikkö | |
| **Vastuullinen yksikön johtaja** | Ari-Pekka Manninen | |
| **Vastuuvirkamies** | Eeva Ovaska | |
| **Tukivirkamies** | Silja Ruokola, Kaisa Kuukasjärvi, Mervi Karhula, Hanna Perälä, Liikenneviraston edustaja | |
| **Säädöksen tekninen valmistelija** | Heli Matomäki | |
| **Hankkeen tausta** | Vuoden 2006 alussa voimaan tulleessa maantielaissa (503/2005) säädetään valtion ylläpitämistä maanteistä ja niiden pidosta. Maantielailla kumottiin yleisistä teistä annettu laki (243/1954). Maantielakiin on sittemmin tehty valtion aluehallinnon ja liikennehallinnon virastouudistuksista johtuvia muutoksia (1242/2009) ja lisätty siihen säännökset, joilla saatettiin voimaan Euroopan parlamentin ja neuvoston direktiivi 2008/96/EY tieinfrastruktuurin turvallisuuden hallinnasta (446/2012). Maantielakia on lisäksi muutettu yhteiskunnan toiminnan kannalta välttämättömien rakenteiden, rakennelmien ja laitteiden sijoittamisen tiealueelle helpottamiseksi (328/2013). Viimeisimmällä muutoksella (566/2016) ennen kaikkea yhdenmukaistettiin maantielain ja ratalain säännöksiä ja kirjaustapaa. Muutoksella mahdollistettiin lisäksi nykyistä laajemmin talousarviorahoituksen ulkopuolisen rahoituksen käyttö tiehankkeiden toteuttamiseksi ja toisaalta myös tienpitäjän osallistuminen muun kuin maantieverkon rahoitukseen erityisistä syistä. Lisäksi mm. otettiin käyttöön ilmoitusmenettely sähkö- ja telekaapeleiden sijoittamisessa tiealueelle sekä tienvarsimainosten asettamisessa maantien varteen.  Maakuntauudistuksen vuoksi nykyisin maanteiden tienpitoviranomaisina toimivat elinkeino-, liikenne- ja ympäristökeskukset (ELY), lakkaavat 1.1.2019 alkaen. ELY-keskusten liikennevastuualueen tehtävät ja henkilöstö siirtyvät pääasiassa maakuntiin.  Maakuntauudistuksen toteuttamiseksi maantielakiin joudutaan tekemään laajoja asiasisältöä koskevia muutoksia kuten maakuntien hoidettavaksi siirtyvän tieverkon ja maakunnan tienpitotehtävän määrittely. Maakunnat saavat rahoituksensa valtion varoista erillisrahoituksena LVM:n momentilta. Maakuntalaki tulee sääntelemään valtion ja maakunnan välisiä suhteita. Uutta, perustettavaa itsehallintoyksikköä (=maakunta) ei tulosohjata, vaan valtion toiminnan tulee perustua joko lakiin tai sopimussuhteeseen. | |
| **Hankkeen tavoite ja vaikutukset** | Maakuntalakiluonnoksen 6 §:n 14-kohdan mukaan maakunnille siirtyvät tehtävät: liikennejärjestelmän toimivuus, liikenneturvallisuus, tie- ja liikenneolot, alueellinen  tienpito, maankäytön yhteistyö sekä toimintaympäristöä koskevien tietojen tuottaminen valtakunnalliseen  liikennejärjestelmäsuunnitteluun.  Tehtävät on tarkoitus kirjata yksityiskohtaisemmin maantielakiin, jossa säädettäisiin myös valtion liikennehallinnon ohjausroolista, tehtävien kokoamisesta ja erillisrahoituksesta. Maantielaissa säädettäisiin lisäksi henkilöstösiirroista, vireillä olevista asioista, olemassa olevien sopimusten siirrosta ja muista mahdollisista siirtymäsäännöksistä.  Kyse on laajoista muutoksista ja asiasisältöön vaikuttamisesta. Siksi on tarkoituksenmukaista, että maantielaki uudistetaan kokonaan. Samalla maantielakiin voidaan tehdä muita tarpeellisia muutoksia. | |
| **Hankkeeseen liittyvä TEAS –toiminta** | Ei tarvetta | |
| **Arvioitu aikataulu** | *Toimenpide* | *Arvio aikataulusta* |
| Hanke alkaa | Helmikuu 2017 |
| Arviomuistio mahdollisista säädösvalmistelutarpeista | Maaliskuu 2017 |
| Johtopäätökset esivalmistelusta |  |
| Kuulemistilaisuus |  |
| Dispositio HE:sta |  |
| Luonnos yleisperusteluista | Toukokuu 2017 |
| Pykäläluonnokset | Toukokuu 2017 |
| Luonnos yksityiskohtaisista perusteluista | Toukokuu 2017 |
| HE luonnos lausuntokierroksella | Kesäkuu 2017 |
| Lausuntotiivistelmä | Elokuu 2017 |
| Osaston johtoryhmän puolto |  |
| Ministerin hyväksyntä |  |
| Ministerityöryhmä |  |
| Käännös | Kesäkuu 2017 |
| Laintarkastus | Syyskuu 2017 |
| Laintarkastuksen aiheuttamat muutokset tehty |  |
| Rahakuntakäsittely |  |
| Valtioneuvostokäsittely | Lokakuu 2017 |
| Eduskuntakäsittely alkaa | Lokakuu 2017 |
| TP vahvistaa lain |  |
| Lain voimaantulo | 1.1.2019 |
| Hankkeen suhde   * hallitusohjelmaan * muihin hankkeisiin   Sääntelytarpeen perustelut ja miten edistää normin-perkuuta | 1. Työllisyys ja kilpailukyky -  2. Osaaminen ja koulutus -  3. Hyvinvointi ja terveys -  4. Biotalous ja puhtaat ratkaisut -  5. Digitalisaatio, kokeilut ja normien purkaminen  - Hankkeessa pyritään huomioimaan säädösten sujuvoittamisen periaatteet.  6. Reformit  - Hanke liittyy olennaisella tavalla maakuntauudistuksen toteuttamiseen.  Maakuntauudistus on hallituksen kärkihanke, ja se on sisällytetty myös LVM:n norminpurkulistaukseen.  Kumotaan voimassa oleva maantielaki ja toteutetaan tarpeelliset muutokset kokonaisuudistuksena lain selkeyden säilyttämiseksi. Osa nykyisistä säännöksistä siirtyisi uuteen lakiin asiasisällöltään muuttumattomana. Asiasisältöä koskevat muutokset pyritään tekemään selkeästi, mahdollistaen ja hallinnollista taakkaa välttäen. | |
| **Viestintä ja vuorovaikutus** | Hankkeen etenemisestä tiedottaminen ja viestinnän suunnittelu yhteistyössä ministeriön viestinnän kanssa. VM tiedottaa keskitetysti maakuntauudistuksen valmistelun tilanteesta. | |
| **Asianosaisten kuuleminen** | Hallinnonalan virastoja ja ELY-L-vastuualuetta sekä muita sidosryhmiä kuullaan valmistelun yhteydessä. Järjestetään laajempi kuulemistilaisuus toukokuussa 2017. HE-luonnos lähetetään lausuntokierrokselle toukokuussa. | |
| **Raportointi** | Yksikön johtaja Ari-Pekka Manninen raportoi säännöllisesti hankkeen etenemisestä osaston johtoryhmässä. Osastopäällikkö raportoi hankkeen etenemisestä virkamiesjohtoryhmässä. | |
| **Huomautuksia** | LVM:n hallinnon alan muihin lakeihin tehdään maakuntauudistuksen edellyttämät tekniset muutokset liikennekaaren 2-vaiheessa, yksityistielain kokonaisuudistuksessa, tieliikennelain kokonaisuudistuksessa ja maakuntauudistuksen 2-paketin yhteydessä. | |
| **Päiväys** | 27.2.2017 | |

|  |  |  |
| --- | --- | --- |
| **Säädöshankepäätöksen**  **käsittely** | Osaston johtoryhmän puolto | 27.2.2017 |
| Virkamiesjohtoryhmän puolto | 2.3.2017 |
| Ministerin johtoryhmän tai ministerin hyväksyntä | 9.3.2017 |